रेलों का शिघ्र ही तेजी से विकास हुआ और भारत को रेलवे नेटवर्क के विश्व मानचित्र में स्थान मिला। ग्रेट इंडियन पेनिनसुला रेलवे तथा ईस्ट इंडिया रेलवे के पदचिह्नों पर चलते हुए अन्य रेलवे कंपनियां अर्थात् बॉम्बे,बड़ौदा तथा सेंट्रल इंडिया रेलवे (बीबी एंड सीआई),मद्रास रेलवे तथा कई अन्य कंपनियां अस्तित्व में आईं। एक समय ऐसा भी था जब भारत में 42 रेलवे कंपनियां अस्तित्व में थीं। विलयन के पश्चात इन कंपनियों की संख्या 25 हुईं। आजा़दी के बाद 1951 में इन 25 रेलवे कंपनियों का विलय कर 09 क्षेत्रीय रेलों का गठन किया गया। तब से अब तक मध्य रेल का अभूतपूर्व विकास हुआ है। वर्ष 2003 तक मध्य रेल के पास 7151 रूट कि.मी. तथा 10896 ट्रैक कि.मी.का विशाल नेटवर्क है जो 812 स्टेशनों को आपस में जोड़ता है।